ହିପ ଡିସପ୍ଲାସିଆ
ହିପ ଡିସପ୍ଲାସିଆ (ଇଂରାଜୀ ଭାଷାରେ Hip dysplasia) ଏକ ଜନ୍ମଗତ ତୃଟି ଯେଉଁଥିରେ ହିପ ଗଣ୍ଠିର (hip joint) ସକେଟ ମଧ୍ୟରେ ପେଣ୍ଡୁ ଆକାରର ଫିମର ଅସ୍ଥିର ମୁଣ୍ଡ ଅଂଶ ନଥାଏ; ଫଳରେ ଗଣ୍ଠି ବିସ୍ଥାପିତ (joint dislocation) ହୋଇଯିବା ସମ୍ଭାବନା ସଙ୍କଟ ରହେ । ଏହି ଡିସପ୍ଲାସିଆ ଜନ୍ମରୁ ଥାଇପାରେ ବା ପରେ ବିକଶିତ ହୋଇପାରେ । ଏକ ବର୍ଷ ବୟସରୁ କମ ଶିଶୁଙ୍କର କୌଣସି ଲକ୍ଷଣ ନଥାଏ । ବେଳେ ବେଳେ ଗୋଟିଏ ଗୋଡ଼ ଛୋଟ ଦେଖାଯାଏ ।  ଡାହାଣ ହିପ ଅପେକ୍ଷା ବାମ ହିପ ଅଧିକ ଆକ୍ରାନ୍ତ ହୁଏ । ଅଣଚିକିତ୍ସିତ ରହିଲେ ଜଟିଳ ହୋଇ ଆର୍ଥ୍ରାଇଟିସ, ଛୋଟେଇବା ଓ କଟି ଯନ୍ତ୍ରଣା ହୋଇପାରେ ।

କେତେକ ସଙ୍କଟ ଜନ‌କ ଅବସ୍ଥାରେ ଏହି ଅବସ୍ଥା ସୃଷ୍ଟି ହୁଏ ଯଥା ପାରିବାରିକ ଇତିହାସ, ବ୍ରିଚ ଜନ୍ମ (breech birth) ଓ ଶିଶୁ ଦେହର ନିମ୍ନ ଅଂଶକୁ କମ୍ବଳ ଭଳି ପଦାର୍ଥ ଗୁଡ଼େଇ ବାନ୍ଧି ରଖିବା (swaddling) । ଆଇଡେଣ୍ଟିକାଲ ଜମଜ ସନ୍ତାନ (identical twin) ମଧ୍ୟରୁ ଜଣକର ରୋଗ ଥିଲେ ଅନ୍ୟ ଜଣକର ୪୦% ରୋଗ ସମ୍ଭାବନ ରହେ । ଜନ୍ମ ହେବା ମାତ୍ରେ ଶିଶୁର ଶରୀରକୁ ଉତ୍ତମ ଭାବରେ ପରୀକ୍ଷା (physical examination) କରି ଦେଖିବା ଆବଶ୍ୟକ । ଅଲଟ୍ରାସୋନୋଗ୍ରାଫି (Ultrasonography) ମଧ୍ୟ ଉପ‌ଯୋଗୀ ହୋଇପାରେ । 

ସାମାନ୍ୟ ଧରଣର ବେମାରୀ ଥିଲେ କୌଣସି ନିର୍ଦ୍ଦିଷ୍ଟ ଚିକିତ୍ସା ବିନା ଭଲ ହୋଇଯାଏ । ଉଲ୍ଲେଖନୀୟ ବେମାରୀ ଥିଲେ ଓ ଶୀଘ୍ର ଚିହ୍ନଟ ହେଲେ ବ୍ରେସ (bracing) ଦେବା ଆବଶ୍ୟକ ହୁଏ ।  ବିଳମ୍ବରେ ରୋଗ ଚିହ୍ନଟ ହେଲେ ଅପରେଶନ ଓ ପ୍ଲାସ୍ଟର (casting) କରିବା ଆବଶ୍ୟକ ହୁଏ । ପ୍ରାୟ ୭.୫% ରୋଗୀଙ୍କର ଅଧିକ ସମସ୍ୟା ହେଉଥିବାରୁ ହିପ ରିପ୍ଲେସମେଣ୍ଟ (hip replacements) କରାଯାଏ ।
 

ପ୍ରତି ଏକ ହଜାର ଶିଶୁ ମଧ୍ୟରେ ଜଣକର ଏହି ରୋଗ ଥାଏ । ଏମାନଙ୍କ ମଧ୍ୟରୁ ପ୍ରାୟ ୧-୨% ଶିଶୁଙ୍କର ହିପ ଅସ୍ଥିରତା ବା ଇନସ୍ଟାବିଲିଟି ଥାଏ । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ଖ୍ରୀ:ପୂ: ୩୦୦ରେ ହିପୋକ୍ରେଟସ (Hippocrates) ସମୟରେ ହିପ ଡିସପ୍ଲାସିଆ ବିଷୟର ବର୍ଣ୍ଣନା କରାଯାଇଛି ।

ଆଧାର

ବାହ୍ୟ ଲିଙ୍କ 

 International Hip Dysplasia Institute (IHDI)
 Online orthopedic textbook 
 Children's Hospital Central California - Developmental Dysplasia of the Hip (DDH) 
  United Kingdom Support group for DDH, Clubfoot and other lower limb disorders 
 United Kingdom Support Links for Hip Dysplasia 

ଚିକିତ୍ସା ବିଜ୍ଞାନ